ગુજરાતી ફિલ્મ ઉદ્યોગના અચ્છે દિન શરૂ થયા હોય તેમ લાગી રહ્યું છે. તાજેતરમાં રજૂ થયેલી અને મલ્ટિપ્લેક્ષમાં સારા એવા દર્શકો મેળવી રહેલી ફિલ્મ `શું થયું ?'એ કમાણીના જૂના રેકર્ડ તોડી પાડ્યા છે. અત્યારે રૂા. 20 કરોડની આસપાસનું કલેક્શન થઈ ચૂક્યું હોવાનો દાવો ફિલ્મના નિર્દેશક કૃષ્ણદેવ યાજ્ઞિકએ કર્યો છે. દર્શકો અગાઉની ફિલ્મ છેલ્લો દિવસની સ્ટારકાસ્ટને ધ્યાનમાં લઇને ફિલ્મ નિહાળવા જાય છે, પરંતુ કેટલાક દર્શકોએ ફિલ્મને કંટાળાજનક તો કેટલાકે સારી ગણાવી છે. ફિલ્મનો રિવ્યૂ એકંદરે સાધારણ છે.